Yad Vashem

Yad Vashem (hepr. ‏יד ושם‎) on Israelin virallinen muistopaikka holokaustin juutalaisille uhreille. Se perustettiin vuonna 1953, ja se sijaitsee Jerusalemissa. Museoalue sisältää holokaustin historiaa käsittelevän museon, Lasten muistomerkin, Muistosalin, vanhurskaille kansakuntien joukossa omistetun puutarhan, arkiston, kirjaston ja The International School for Holocaust Studies -koulutuskeskuksen. Museon nimi viittaa Jesajan kirjan 56. luvun 5. jakeeseen: Heillekin minä luon muistomerkin, poikia ja tyttäriä kestävämmän, annan nimen, joka ei koskaan katoa. Hepreaksi: וְנָתַתִּ֨י לָהֶ֜ם בְּבֵיתִ֤י וּבְחֽוֹמֹתַי֙ יָ֣ד וָשֵׁ֔ם ט֖וֹב מִבָּנִ֣ים וּמִבָּנ֑וֹת שֵׁ֤ם עוֹלָם֙ אֶתֶּן־ל֔וֹ אֲשֶׁ֖ר לֹ֥א יִכָּרֵֽת (ve-natati lahem be-beti u-ve-ḥomotay yad va-šem tov mi-banim u-mi-banot šem olam eten lo ašer lo yikaret.) Sanat jad va-šem (suom. muistomerkki) tarkoittavat kirjaimellisesti ”käsi ja nimi”. Kuvia Lähteet What Is Yad Vashem yadvashem.org. Viitattu 2.7.2022. Viitteet Aiheesta muualla Yad Vashemin kotisivut (Arkistoitu – Internet Archive). Yad Vashem museo.